A NETFLIX BEMUTATJA
Amikor apám meghalt,
szívemen viseltem anyám boldogságát.
Hisz milyen férfi az, aki nem törődik az anyjával?
Aki nem menti meg?
- Nem eszik? - Nem.
No, kiötlötted már, Dagi?
Mit?
Hány éve vettük át a ranchot
Édesapától és Édesanyától?
Miért?
A pokolba is! Gondolj bele!
Fürödtél már idebent valaha, Phil?
Nem én.
Holnap korán kelünk, öcskös! Bitang hosszú az út.
Döglött tehén. Tartsd távol a jószágokat!
- Mi történt? - Lépfene. Hozzá ne érj!
Hát, akkor ez az.
Micsoda?
Hogy micsoda? Hát elmondom én neked, Dagi.
Huszonöt éve, hogy először hajtottunk ki együtt.
Ezerkilencszázat írtunk.
Jó régen volt az már.
Nem olyan átkozottul.
Tudod, mit csináljunk?
Na, mit?
Verjünk sátrat a hegyekben, és lőjünk friss szarvasmájat!
Megsüthetnénk parázsló szénen, ahogy Bronco Henry tanította.
Bélbajos vagy?
Nem.
Úgy festesz, mintha fájna két szót is összetákolnod.
Tizenketten lesznek este.
Tudja, hogy mit szeretnének enni?
Rántott csirkét kérnek.
Igen?
Szükség lesz a szobádra.
Rendben.
Mit csinálsz?
Semmit.
Ez egy album?
Nem igazán.
- Szabad? - Hogyne.
- Tetszetős a villa? - Túl sokat kéne takarítani.
Nem neked kellene. A cselédeknek.
Gyönyörű hölgy.
A csokra is mutatós.
Milyen ötletes, Peter!
Elragadó!
Köszönöm.
Lehet asztaldísz?
Hogyne.
- Három csirke kell. Megcsinálod? - Rendben.
Át kell vinned a holmid a pajtába.
Csinálok neked fekhelyet a földön.
ROSE SZERETETT FÉRJE PETER ÉDESAPJA
Jake!
- Itt van már? - Nincs.
Nem várunk az örökkévalóságig. Kint van a jószág, igyatok!
- Mondasz valamit? - Nem én.
Nincs itt az öcsém.
Hol voltál?
A galerit nehéz kordában tartani.
Sebaj.
Megnéztem az áramot, de csak reggel lesz.
Kösz, nem. Phil, várnak minket a Red Millben.
Vacsora, fiúk!
Tempósan!
Hol tartottál 25 évvel ezelőtt, Georgie fiú?
- Veled voltam. - Elmondom.
Hájas kis tuskó voltál, aki a főiskoláról is kibukott.
Mindig segítettek, Dagi.
Egy embernek köszönhetünk mindent, amit a jószágtartásról tudunk.
Bronco Henrynek.
Szóval…
Ránk, fivérekre, Romulusra és Remusra, meg a farkasra, aki felnevelt!
- Bronco Henryre! - Bronco!
- Il lupo. - Bronco Henryre!
- Megy a főnök. - Vacsora, fiúk!
CSÚCS KOCSMA
Köszönöm.
- Rosie! Zongorázzon nekünk! - Kizárt dolog!
- Játssz! - Kérem!
- Minden rendben? - Naná, asszonyom!
Hadd lám! Ez aztán csudiszép!
„Nem láttam még nőt a volán mögött.”
Kérdem: „Nem látott még hölgyet autót vezetni?”
- Koma azt hitte, a kutya vezet. - Ne!
Ilyen nincs!
Tyűha…
Hát…
Vajon melyik kis hölgyike készíthette ezt?
Én készítettem, uram.
Anyám virágkertész volt.
A kertünkben lévő virágokról mintáztam.
No, akkor megbocsáss!
Nem láttam még ilyen élethű bokrétát!
Figyelem, uraim! Így illendő viselni a törlőruhát.
- Csupán cseppfogó a borhoz. - Ó, megjegyeztétek?
Csupán cseppfogó!
Enni akarunk!
- Bronco is ide járt kosztolni? - Nem.
Akkor hol ettetek?
Akkoriban beértük heringgel a kocsmában, és jó sok szesszel gurítottuk le.
Emlékszem, Bronco egyszer fogadott, hogy bármilyen lóval átugrat
egy kocsmaszékekből és asztalokból felállított kupacot az utcán.
No, választottunk is neki egy kivénhedt gebét.
Pöttyet sem zavarta.
Lekapta a nyerget,
odavezette a hátast a kupachoz,
végig karattyolt neki,
és simogatta a nagy, rusnya fejét, az meg fújtatott.
Aztán felpattant rá, és visszaügetett…
És?
Átrepült rajta.
Sikerült neki?
Egy gebét rábírni az ugrásra… Nem hallottam még ilyet.
Mondhassuk, amour volt.
Mit szólsz hozzá, George?
Amour?
Nem tudom, hogy… Nem értem, mit beszélsz.
Csendesebben vigadnának? Eszünk.
Csukd be, vagy én fogom!
Jól vagy, Peter?
Hova mész?
Menj csak, rendezem!
Ráér reggel is.
Hamarosan megyek.
Most rendezzem a számlát, Mrs. Gordon, vagy…
Ha úgy tetszik…
küldje el, és kiállítok egy csekket.
Ne, jaj, ne Én sose feledlek
Az enyém vagy Csak téged szeretlek
Másé nem lehetsz Ha mégis, megkereslek
Jó kis muri lesz Időben érkezz ma este
Ha meghallom A csengőt, csingiling
Énekeljünk Dalunk elring-ring…
Jer ide, szeretlek!
George!
TŰZ ESETÉN
George!
Öcsém!
Hol maradtál?
Phil, amit a fiáról mondtál az este…
megríkatta.
A falhoz tapasztotta a fülét?
Zokogott, Phil.
Mi a frászért?
Annyit mondtam, hogy ne pipiskedjen a ficsúr, szedje össze magát.
Szóvá tettem, semmi több.
Tudjon róla, az istenit!
Fogd meg!
Sikerült!
Azelőtt jobban ment.
Majd belejön.
Bronco Henry is így gyakorolt?
Nem hinném, hogy vezetőszáron vitte volna.
Mit látsz odafent, Phil?
Valamilyen állatot?
Más is látta, amit te?
George az?
Nem, nem ő.
Ki vele, Phil! Mi az?
Van ott valami, igaz?
Ha nem látod, nincsen ottan semmi.
Állat lesz az.
RED MILL VENDÉGLŐ – SZÁLLÁS – KOSZT
Jó napot, Mr. Burbank!
Jó napot, Mrs. Gordon!
Miben segíthetek?
Valójában csak önhöz jöttem.
Sok a tennivalóm.
„Ez a gazdag mártás remekül illik
húshoz, halhoz és sajthoz.”
Boroznak.
Nincs ínyemre.
Az italozás nem kedvemre való.
Úgy sejtem, a bornál több lehet. Rövidet nyakalnak.
Korán érkeztek. Vétek volt oda tenni a gépzongorát.
Itt van a víz!
Látom a herndoni doktort és Mr. Weltzet, a funerátort.
Egek! Bárcsak itt lenne Peter!
Felszolgálhatná a salátát, amíg én kisütöm a csirkét.
Talán, ha étel kerül az asztalra…
Mr. Burbank!
Elszaladok Peterért.
Napot!
Én lennék az új pincér.
Doktor úr!
Mr. Burbank!
Mr. Weltz!
Van már hó odakint?
Alig.
Ha már nem hunyok, sodrok egy bagót.
Meddig jutottál?
Beechig. Az volt a cél.
Beech?
Mi dolgod volt ott, Georgie fiú?
Paráználkodtál?
Meglátogattam Mrs. Gordont.
Igen.
Ott sipákolt a válladon.
Úgy bizony.
Meglásd, majd jól kiszipolyoz, mert suska kell a kis hercegnő iskolájára.
Emlékszel? Édesanya lányokat hozott a ranchra,
amint felállt a dorongunk.
Te jó ég!
Emlékszel a paradicsomleveses primadonnára?
Nem ő írta neked azt,
hogy „örökre szívembe zártam a vadnyugati holdat”?
Hát, vele nyugodtan parádézhattál volna,
anélkül hogy zsákot húzol a fejére.
Némelyikre kellett ám.
Jó éjt, Phil!
Csak egy maca kell neked, Dagi,
és biz isten nem kell megkérni a kezét.
Tartsd!
Ezekkel mi lesz?
A szentségit!
Fel kell őket vágni, vagy mi?
„George…”
Megint távol van?
„…összegabalyodott
egy özveggyel, akinek az ura a másvilágra küldte magát…
a fia meg egy félcédulás ökör.”
Kis asztal a nagy asztalodra!
Phil!
Megvagy, öregfiú!
Írtál Édesanyának?
Igen, mindkettőjüknek.
Rose-t is megemlítetted?
Igen, Rose…
Tudod jól, miként vélekedne Édesanya,
ha a fejébe venné, hogy összeszűrted vele a levet.
Hétszentség, hogy megütné a guta.
Édesanya azt érezné, amit egy Mrs. Burbank érez
egy másik iránt.
Hogy mi van?
Vasárnap egybekeltünk.
Eladta a beechi ingatlanát.
Nyughass!
Ne toporzékolj, te szajha!
Te kis szajha!
Igen?
Nyughass, te rusnya dög!
Kurva!
Az iskolások pontosan hat órakor vacsoráznak.
Akinek házi feladata van, az nem mosogat.
Cipőben tilos bejönni!
Esetleg egyszer ellátogathatnál a ranchra. Pompás lenne, nem?
Megengeded, hogy elvegyek pár szirmot?
Hahó!
Ez jó lesz későbbre is.
Gondoltam, rendezhetnénk egy vacsoravendégséget,
hogy bemutassalak a szüleimnek.
Esetleg meghívhatnánk a kormányzót és a feleségét is.
Ma összefutottam velük Herndonban, és…
futtában megemlítettem nekik.
Boldoggá tennél, ha játszanál a régi zongorán.
De nincs nagy tehetségem hozzá.
Eddig csupán mozgóképet kísértem.
Biztos, hogy mindannyiunkat elvarázsolsz.
Édesanya egy hangot sem tud leütni, így…
Ha ragaszkodsz hozzá.
Ott jó lesz.
Kérlek, állj meg!
Mire lesz jó?
Elbűvölő vagy, Rose.
Állj mellém, George!
Mi lesz itt?
Csináld utánam!
Bal láb előre.
Egy, két, há' és oldalra.
Egy, két, há' és hátra.
Egy, két, há'.
- Oldalra megint. Egy, két… - Sajnálom, nem megy.
- Nem jeleskedem a táncban. Én… - Hisz táncolsz.
Nézd! Ezzel a lábbal előre.
Ne gondolkozz!
Egy, két, há és oldalra.
Egy, két, há és hátra.
Egy, két, há.
Mondtam, hogy megtanítalak.
Előre, két, há.
Oldalra, két…
Mi a baj, George?
Én csak…
annyit mondanék, hogy jóleső érzés…
nem egyedül lenni.
Menj be, ne ácsorogj a hidegben!
Helló, Phil!
Emlékszel Rose-ra?
- Üdvözlöm! - Üdv!
- Rossz a kazán? - Dunsztom sincs.
Lemegyek, és életre keltem.
Vártam, hogy előkerülj.
Édesapa kéri, hogy küldj el neki egy iratot.
Gondolom, várhat reggelig.
- Jól vagy? - Kiválóan, George.
Nos, Phil bátyó,
mesés volt a kirándulás…
Nem vagyok a bátyja.
Maga egy ócska svindler.
„Mesés volt a kirándulás.”
Gyere be!
Ez a fürdőszoba. Érezd magad otthon!
Igen, nyugodtan!
Jól van.
SZERETETTEL EMLÉKEZÜNK RÁD
BRONCO HENRY – BARÁT 1854–1904
Te csak csináld úgy, ahogy jólesik!
Én meg hozok neked egy meglepetést.
De mit?
Hát, akkor nem lesz meglepetés.
Ha jönnek az esők, beázik a pince.
A patkányok belefulladnak a vízbe, aztán feljönnek, és ott lebegnek.
Szólok a fiatalembereknek, hogy gyűjtsék össze őket, és…
Ne zavartassák magukat!
Beszélgessenek!
Elfoglalom magam.
Lassan!
Jobbra!
Fordítsuk meg arra!
Kérem! Átveszem.
Mi az?
George! Csak nem…
Egy zongora?
- Fogod? - Igen.
Ez egy Mason & Hamlin versenyzongora.
Nem, ez túl jó nekem. Én csak…
Középszerű vagyok, csak egyszerű dallamokat játszom.
Pont erre vágyom, dallamokra.
A kormányzó is.
Nem koncertre számítunk. Csak játssz nekünk, Rose!
Szeretném ám látni a kormányzót,
ahogy megérkezik, és kiszáll az automobiljából.
- Egyet lépünk, mehet? - Két, há, négy!
- Kötél készül belőle? - Ebből, amit lenyesünk? Igen.
Fiúk, keressetek valami tennivalót!
Igenis!
Szeretnék megbeszélni veled valamit.
Halljuk! Nyisd ki a bagólesődet!
A kormányzó jön vacsorára, valamint Édesapa és Édesanya.
Nocsak! Ez ám a cifra, úri társaság!
Megint püföli a klimpírt.
Nem gőzölsz be tőle?
Nem.
Nem, szeretem hallgatni Rose-t.
Na, ki vele, vén csataló! Min mélázol?
Nos…
Phil, én…
- Csak… - Bökd már ki, az istenit!
- Őkelméről, a kormányzóról van szó. - Jól van.
És…
Illetve nem is a kormányzóról,
hanem a feleségéről, aki…
Kétlem, hogy a kormányzónak ellenére lenne,
bár az asszonynak esetleg.
Micsoda, az ég szerelmére?
Igazából roppant nehéz erről…
beszélni.
Zokon veheti, ha úgy ülsz asztalhoz, hogy nem mosdottál.
Igen.
Jó napot, anya, apa!
A kocsi oldalt áll.
Elkísért valaki?
A feleségem.
A szalvéta legyező formájú, így…
Gyújtsátok be a kandallót!
- Rendben. - Máris.
Fűtsünk be, kell egy kis meleg!
Víz? Fehér bor?
Használd a kezed, így!
Megérkeztek!
Maradj csak itt, a melegben! Fogadom őket.
Milyen elbűvölő! Csepp kis ernyő van mindegyiken.
- Orange blossom. - Itt, kérem, dívik a civilizáció!
Épp a bátyjáról diskuráltam Georgie-val.
Phi Beta Kappa-tag volt a Yale-en?
Igen, a klasszikusokat tanulta.
Úgy bizony.
Szóval… latin vagy görög szitokszavakkal illeti a marhákat?
Igen.
Rose kiválóan zongorázik.
Igen?
Igazán kellemes meglepetés.
Rögvest megnézem, mi van Phillel.
Helyes! Kíváncsi vagyok a bátyjára.
Jó.
- Biztos baja esett. - Edward, Georgina!
Őket nem lehet megvezetni!
Nem bizony! Mindent tudunk.
Élő lexikonok vagyunk, én biztos. Az olvasás a fő elfoglaltságom.
A Tutanhamon átkát olvassa a Digestben.
Nos, ezek szerint hisz az átokban?
Ó, nem kérek George kotyvalékából!
Igen. Tudta, hogy Tutanhamon milyen ifjú volt? 18 éves csupán.
Phil! Itt vagy?
Kerestelek.
Lám, megtaláltál.
Mindenki itt van. Éppen asztalhoz ülünk.
Érdeklődnek, hol vagy.
Tényleg?
Igen, számítunk a társaságodra.
Bánom, amit korábban mondtam, hogy…
Megleszek a bocsánatkérésetek nélkül is. Nem megyek.
Mit mondjak nekik?
Édesanya is szeretne látni. Nagy utat tett meg.
Mondd meg az igazat!
Hogy bűzlök, és nekem így jó!
Remélem, nincs baj Phillel, ugye?
Ugyan, jól van. Biztos közbejött valami.
Nos, Rose…
Játszik nekünk?
George azt mondta, remekül zongorázik.
- Nem, rég játszottam, rémes lennék. - Örülnénk!
Álló nap csak zongorázol. Hiszen tudod.
Nem tudom, mit adhatnék elő.
Miért?
Azt a nekem kedveset!
- Melyik az? - Az a nóta a cigánylányról.
Nem tudom hirtelen felidézni.
Azt játszol, ami tetszik!
Szörnyen sajnálom.
Úgy érzem, nem tudnék.
A moziban órákon át játszottam vetítéseken.
Rémesen sajnálom.
De jó erősen fogja a gyeplőt, igaz, George? Ez a lényeg!
- Bocsássanak meg! - Ugyan, csodás este volt! Köszönjük.
Ó, maga Phil!
Mégsem falta fel egy puma.
Még nem.
Kár, hogy nem tudtunk társalkodni.
Azt beszélik, ön egy zseni.
Jobb, ha nem jön közel, most szálltam le a lóról.
Ugyan, minek társalkodni?
Szólt a klimpír, és táncoltak, gondolom.
Volt tánc?
Hát nem zongorált?
Pedig jó sokat gyakorolt!
Ki hitte volna, hogy olyan más egy moziban zongorázni, mint egy vacsorán.
Hol voltál, Phil?
Alig ettem, úgy aggódtam érted.
Nem mosakodtam meg, így hát nem jöttem.
Nem mosakodtál?
Hiszen ő gazda! Ez a tisztességes munka mocska.
- Köszönjük! - Mi is, kormányzó úr.
Hozok egy pokrócot az útra.
Nem gondoltál arra, hogy nyárra
itt hagyod az orvosi könyveket?
Fontolóra vettem, de tudod, hogy ezek apa könyvei.
Fordulj meg!
Eszel te rendesen?
Van egy új barátom.
Ő doktor úrnak hív, én őt professzor úrnak, hisz azok leszünk.
Hívd meg a barátodat a ranchra!
Nem, Rose.
Miért nem?
Köszönöm.
Nem találkozhat egy bizonyos illetővel.
Egy bikaborjú, főnök!
Miért nem húzol kesztyűt?
Mer' nem kell ehhez kesztyű.
Kiherélek 1500 bikát, és a végén megvágom az ujjam.
No, Dagi, úgy hiszem, végeztünk.
Az meg ki?
A hercegnő.
A pincérünk?
Bizony, ő az.
Megint élvezhetjük, ahogy peszetel mindenfelé.
Majd kiguvad a szeme.
A kis lord.
Rose!
Tetszik neki a szobája?
Úgy tűnik.
Óvatosan a tűzgyújtással! Itt a nyár.
A birtokon sátrat verő indiánokat is el kell hajtani.
Nincs kivétel.
A mi jószágainkra fáj a foguk. Megértettétek?
Igen, uram!
Nincs eladó marhabőr.
Nem árulunk semmit.
Legyetek résen!
Nehogy belefussatok egy nyílhegybe a nyárfáknál!
Rose!
Fáj a fejem.
Csüccs!
Nem vacsorázom.
George a héten a városban van, így csak Phil van itthon.
Készítettem egy csapdát.
Jaj, ne! Ugye nem kígyó?
Nyuszika!
Semmi baj!
Jaj! Fél szegénykém.
- Gyere ide! - Kapd el!
Gyere csak!
Hozd ide!
Ne aggódj miatta!
Ehetsz a szobádban.
Felásták a temetőt, hogy megépítsék az új országutat.
Egy barátnőm is ott nyugszik.
Egy kontár traktoros leszakította a koporsója fedelét,
és látták, hogy a haja azután is nőtt, hogy meghalt.
Az egész koporsót kitöltötte a gyönyörű, arany hajkoronája.
Kivéve a végétől pár centire…
ott már szürke volt.
Felvihetem?
- Állítólag szép volt. - Mi?
Arany fonattal a feje búbján.
Hogyne, nézd meg! Nagyon drága.
- Ne, kérlek! Menj ki! - Hol a nyulad?
Hoztam neki répát.
Nem kér.
Hogyhogy?
Ördög és pokol!
Csukd be!
Még ha te boldogan is kuksolsz a szobádban,
nekem jólesik!
- Anya, sok a teendőm. - Gyere!
Peter!
Úgy tűnt, szereted a nyulat.
Szerettem is.
De sebész leszek, gyakorolnom kell.
Nos, a házban nem nyúzhatod meg őket!
Nem, ebből nem engedek!
Férfi az, aki mindig szót fogad az anyjának?
Majd én számolok!
Egy pont Mrs. Burbanknek!
Tudom, Lola. Nem…
Nem szükséges bemondanod, megjegyzem.
Ez egyértelműen kint volt.
Lola, beállnál helyettem? Hasogat a fejem.
Jó.
- Hova álljak? - Oda, hátrébb!
Igenis!
- Arra ment. - Rád céloztam.
Ne hallgass rá!
Jól vagy, anya?
A szemem kiszakad a fejemből.
Phil miatt, igaz?
Rideg veled.
Csak egy férfi, Peter, ő is egy csak férfi.
Menj csak!
Rólad is lekapjam, na?
Azt akarod?
Na, gyere!
Ezt akarod?
Hát, tessék!
TESTKULTÚRA
MŰVÉSZETI FOLYÓIRAT
Takarodj innen, te kis nyaffadt cafka! Hallod?
Hordd el magad!
Uram ! Uram !
Tölts whiskey-t a butykosomba
Olvadjon a hó Mossa el a bánatom
És akkor
Nászt ülünk hamarosan
Jól dolgozol.
Mondom: Uram, Uram, Uram !
Aztán meg: Apukám, Apukám, Apukám !
Apukám, Apukám, Apukám !
Nem szóltak, hogy áztassa be a gatyát?
Adj' isten!
Kis buzeráns!
Kis hercegnő!
Pete!
Peter!
Szólított, Mr. Burbank?
Nem látok itt Mr. Burbanket.
Phil vagyok.
Igen, Mr. Burbank.
Egy ilyen zsenge korú ifjúnak
bizonyára nehezére esik egy magamfajta öregfiút Philnek szólítani… eleinte.
No, nézd csak meg ezt!
Fontál már kötelet, készítettél már ilyesmit, Pete?
Nem, még soha, uram.
Peter, rosszul futottunk neki ennek az egésznek.
- Igen, uram? - Hagyd az uramozást!
Van ez így az emberekkel.
Aztán jól összebarátkoznak.
Na, tudod, mit?
Mi az, Phil?
No, látod? Csak sikerült.
Philnek szólítottál.
Befejezem a kötelet, aztán megtanítalak használni is.
Magányos ám itt az élet, Pete.
Bele kell rázódni a dolgokba.
Köszönöm… Phil.
Mennyi időbe telik elkészíteni a kötelet?
Kész lesz, mielőtt visszamész az iskolába.
Nos…
Az már itt van, Phil.
Pattanj fel!
Ülj rá, Pete!
Hozzá kell szoknod.
Van csizmád?
- Igen. - Akkor abban járj!
Ne légy anyámasszony katonája!
Remekel, Phil.
Elég, ha csak ott ülsz,
mert így elsajátítasz minden tudást, ami a lovagláshoz kell.
Az Bronco Henry nyerge volt.
Nem volt nála jobb lovas.
Van odakint egy szikla, amelybe egy név kezdőbetűi és 1805 van belevésve.
A Lewis–Clark-expedíció egyik tagja lehetett.
Akkoriban voltak még igazi férfiak.
Mit szólnál, ha kettesben elnyargalnánk pár napra?
Felfedeznénk az expedíció útját.
Nem csodálkoznék, ha arany
vagy értékes ásványok lennének a kövekben.
Sok borjúval végeznek a farkasok?
Mindig akad pár…
Széttépik őket, vagy elhullanak lépfenében. Feketerothadásban.
Úgy jár a szád, mint egy gramofon. Tudtad?
Nem, nem tudtam.
Pedig így van.
- Bronco Henrytől tanult meg lovagolni? - Igen.
Megtanított úgy látni, ahogy senki más.
Nézd azt a dombot!
A legtöbben csak egy dombot látnak.
De ha Bronco nézte, mit gondolsz, mit látott?
Egy ugató kutyát.
- Az ördögbe! Ezt most szúrtad ki? - Nem.
Amikor először itt jártam.
Olyan, mint egy kutya, amelyik nagyra tátja a száját.
Ezt megláttad?
Igen.
Peter!
Bejössz egy kicsit locsogni?
Igencsak összebarátkoztál Phillel, igaz?
Kedves hozzád?
Kötelet készít nekem.
Kötelet?
Peter, kérlek, ne babráld azt a fésűt!
Észre sem vettem.
Gyerekkoromban
kirázott a hideg, amikor végighúzták a krétát a táblán.
Miss… Mrs. Merchant volt az.
Mindig csillagokat rajzolt a nevünk mellé a táblára.
Nem tudom, miért pont csillagokat.
Miért nem gyémántokat vagy szíveket?
Vagy napocskát? Miért?
Vajon miért csillagokat rajzolt?
Azért, mert elérhetetlenek.
Igen.
De mégsem voltak elérhetetlenek, mert lehozta őket nekünk.
És Peter…
Volt egy Valentin-napi dobozunk, ami fehér krepp-papírral volt bevonva.
Hatalmas, piros szíveket ragasztottunk rá.
Ferde szíveket.
Seregnyi hódolód volt.
Seregnyi?
Mert szép vagy.
Van olyan hang, amitől kiráz a hideg?
Nem rémlik.
Nem vagyunk elérhetetlenek.
Hé!
Nem vagyunk elérhetetlenek.
Anya, erre semmi szükség.
Teszek róla, hogy ne érezd szükségét.
Az első hete?
- Nem, a harmadik. - Igen?
Nyisd ki a kaput, engedd ki!
- Nem korai még? - Gyerünk! Nyisd ki!
Gyí te, cowboy!
- Mit csinálsz? - Segítek neki.
Ne!
Hadd boldoguljon egyedül!
Vagy ne.
Ha leesel, újra pattanj fel!
Történt bármi a távollétemben?
Pete, gyere ide!
Peter!
Hát ti ketten hova?
Peter!
- Rose! - Peter!
Rose, mi a baj?
Rose!
Peter nem mehet inkább veled?
Hát, felőlem, de Phillel jól megvan.
De nem akarom!
- Nem akarom, hogy Phillel legyen! - De Rose…
Segít neki. Lovagolni is megtanította.
Hé, Pete, komám!
Segítesz?
Ő is későn kezdte a lovaglást, mint te.
- Ki? - Bronco Henry.
Addig hozzá se szagolt ehhez az egészhez.
Hahó, Tapsifüles!
Peter, lessük meg, mennyi ideig tart
Tapsifülesnek kiszabadulnia!
Gyerekkorunkban fogadásokat kötöttünk,
hogy hány rönköt kell levenni ahhoz, hogy az állat eliszkoljon.
Ott kuksol bent.
Van vér a pucájában!
Kell is, hogy legyen neki.
Nyavalyás dög!
Na, gyere! Gyere!
Eltörte a lábát.
Hát, akkor ne hagyd tovább szenvedni!
Jól van.
Az igen mély.
Jól van, Phil?
A pokolba!
Biztos szálka ment bele.
Megkapott a nap, így sül le egy cowboy.
Bronco Henry úgy vélte…
a férfit a türelemmel viselt bizonytalanság edzi.
Apám szerint…
az akadályok.
Le kell gyűrni őket.
Így is mondhatjuk.
Hát, annyi szent, hogy jó sok akadály van előtted, Pete fiam!
- Akadály? - Nézd meg jó anyádat!
Ma vagy bármelyik másik nap…
jó huzata van.
„Jó huzata van”?
Iszik, Pete.
Tintázik.
Egész nyáron spicces volt.
Igen, tudom.
Azelőtt nem ivott.
- Nem-e? - Nem.
- Soha. - Na és az apád, Pete?
- Az apám? - Igen, az apád.
Gondolom, ivott, mint a kefekötő.
Tintázott?
A legvégsőkig.
Felakasztotta magát.
Én találtam meg.
Levágtam.
Félt, hogy nem vagyok elég kedves.
Hogy túl erős vagyok.
Te, túl erős?
Hát, ebben tévedett.
Szegény kölyök.
Rendeződnek majd a dolgaid.
Hol van Mrs. Lewis?
Az indiánokkal.
Milyen indiánokkal?
Azokkal.
Menjenek! El innen!
Vizet!
Ott állnak mellettük, és van képük megkérdezni,
hogy van-e eladó bőrünk!
Van-e eladó bőrünk! Elmennek?
Igen, elvezetik a lovat.
Mondtam, hogy elégetjük a bőrt.
Miért?
Miért égetik el?
Phil nem akarja, hogy másé legyen.
Megvárja, míg összegyűlik egy halom, aztán meggyújtja.
Dühöngene, ha csak hozzáérnének.
Mit csinál?
Kérem!
Várjanak!
Álljanak meg, kérem!
Várjanak!
Kérem!
Jöjjenek vissza!
Vigyék el a bőröket!
Megtisztelnének, ha elvinnék őket!
Kérem!
A férjemé a ranch.
Jöjjenek vissza értük!
Olyan puha!
Olyan finom, puha!
Gyönyörű.
Jól van, asszonyom?
- Lélegzik? - Asszonyom!
- Kérem! - Mi történt?
Egyszer csak összeesett.
Rose!
Sajnálom, uram.
Köszönöm, Lola!
A pokolba!
Valami baj van, Phil?
Baj?
Az ég szerelmére!
Nem maradt egy átkozott darab se!
Most aztán csúnyán elbaltázta!
Biztos, hogy ő volt?
- Eladta? - Mint a rosseb!
- Az is lehet, hogy elajándékozta. - Miért?
Miért tenné? Tudja, hogy kellenek a bőrök.
Azért, mert vedelt!
Hótrészeg volt! Nem volt magánál!
Tudhatnád a papa könyveiből,
hogy a mama… hogy is mondják?
Alkoholizáló fajta! Az A betűnél van!
- Ugye nem mond neki semmit? - Mit mondjak?
Hát, én nem…
de az hétszentség, hogy George-nak lesz hozzá pár szava!
Rose nincs jól.
Gyengélkedik.
Nincs jól?
Épp ideje, hogy azzal a flúgos némberrel végre szembesüljetek…
Mi is az a szó? A valósággal!
Mindenhol tart dugipiát, és a ház mögött szokta meghúzni az üveget!
Nézz már tükörbe!
Képes egy ilyen arcot szeretni, vagy a pénzünk kell neki? Ébredj már fel!
Elég ebből, Phil!
Mi rossz van ebben?
Úgyis elégettük volna őket.
Szükségem volt rájuk.
Nekem.
Akkor bocsánatot kérek.
Mind az enyém volt!
Szükségem volt rájuk!
Phil!
Phil, én…
Van nyersbőröm a kötélhez.
Hogyhogy?
Honnan van neked olyan?
Felvágtam párat.
Hogy önre hasonlítsak.
Kérem, fogadja el!
Hát, ez piszok kedves tőled.
Mondok valamit.
Mostantól kezdve ne fájjon a fejed, nem lesznek bökkenők.
Tudod, mit?
Munkához is látok.
Estére befejezem a kötelet.
Nézed, hogy csinálom?
Hány évesen ismerte meg Bronco Henryt?
Annyi idős voltam, mint te.
A legjobb barátja volt?
Bizony. Az volt.
De több annál.
Egyszer megmentette az életem.
Szarvasra vadásztunk a hegyek közt, és elég zordra fordult az idő.
Bronco úgy tartott életben,
hogy egymáshoz simulva hevertünk.
Úgy aludtam el.
Csupaszon?
- Phil már kint van? - Nem, nincs itt.
- Mondta, hogy korán indul? - Nem.
Jó reggelt!
Látta a bátyját?
Nem reggelizett?
Le se jött még.
Elviszlek Herndonba, a doktorhoz.
Phil, mi van a kezeddel?
Vegyük le a csizmádat!
Jól vagyok.
Hozom a kocsit.
Gyere, Phil!
Hol van a fiú?
Phil!
Szólok neki.
Ezt kérem.
Ha van kedvetek, Rose örülne, ha nálunk töltenétek a karácsonyt.
Hogyne.
Köszönöm, George!
Tanácstalan vagyok.
Egy-két nap múlva lesz meg az eredmény.
A görcsrohamok…
- Igen? - Borzalmasak voltak. Irtóztatóak.
Tudja, mire gyanakszom?
Mire?
Lépfenére.
Távol tartotta magát a fertőzött jószágoktól. Erre különösen odafigyelt.
A HOLTAK TEMETÉSÉNEK RENDJE.
„Szabadítsd meg lelkemet a kardtól, egyetlenemet a kutyák karmaiból.”
THOMAS SAVAGE REGÉNYE ALAPJÁN
A feliratot fordította: Heltai Olga